CELEX: 62011CB0650
Language: ro
Date: 2013-01-10 00:00:00
Title: Cauza C-650/11: Ordonanța Curții (Camera a zecea) din 10 ianuarie 2013 (cerere de decizie preliminară formulată de Augstākās tiesas Senāts — Letonia) — Ilgvars Brunovskis/Lauku atbalsta dienests [Politica agricolă comună — Regulamentul (CE) nr. 1782/2003 — Punere în aplicare a schemelor de sprijin în noile state membre — Plăți directe naționale complementare — Condiții de acordare — Regulamentul (CE) nr. 1973/2004 — Inaplicabilitate]

13.4.2013   
            
            
               RO
            
            
               Jurnalul Oficial al Uniunii Europene
            
            
               C 108/6
            
         Ordonanța Curții (Camera a zecea) din 10 ianuarie 2013 (cerere de decizie preliminară formulată de Augstākās tiesas Senāts — Letonia) — Ilgvars Brunovskis/Lauku atbalsta dienests
   (Cauza C-650/11) (1)
   
   (Politica agricolă comună - Regulamentul (CE) nr. 1782/2003 - Punere în aplicare a schemelor de sprijin în noile state membre - Plăți directe naționale complementare - Condiții de acordare - Regulamentul (CE) nr. 1973/2004 - Inaplicabilitate)
   2013/C 108/11
   Limba de procedură: letona
   
      Instanța de trimitere
   
   Augstākās tiesas Senāts
   
      Părțile din procedura principală
   
   
      Reclamant: Ilgvars Brunovskis
   
      Pârât: Lauku atbalsta dienests
   
      Obiectul
   
   Cerere de decizie preliminară — Augstākā tiesas Senāts — Interpretarea articolului 5 alineatul (1) din Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a Regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 2529/2001 (JO L 270, p. 1, Ediție specială, 03/vol. 49, p. 177), precum și a articolului 102 alineatul (2) din Regulamentul (CE) nr. 1973/2004 al Comisiei din 29 octombrie 2004 de stabilire a normelor de aplicare a Regulamentului (CE) nr. 1782/2003 al Consiliului în ceea ce privește schemele de ajutor prevăzute la titlurile IV și IVa din respectivul regulament și utilizarea terenurilor retrase din circuitul agricol pentru producția de materii prime (JO L 345, p. 1, Ediție specială, 03/vol. 60, p. 190) — Primă pentru vacile care alăptează — Reglementare națională care prevede acordarea primei pe un an calendaristic întreg numai pentru vacile care alăptează și pentru junincile înregistrate ca vite care pot beneficia de primă cel târziu la 1 iulie al anului calendaristic în cauză — Luare sau neluare în considerare, cu ocazia calculării primei, a tuturor vacilor care alăptează existente în cursul anului calendaristic în cauză
   
      Dispozitivul
   
   Dreptul Uniunii și, în special, articolul 143c din Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a Regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 2529/2001, astfel cum a fost modificat prin Decizia 2004/281/CE a Consiliului din 22 martie 2004, trebuie interpretate în sensul că nu se opun unei reglementări naționale precum cea în discuție în litigiul principal, care reglementează anumite plăți directe complementare legate de prezența vacilor care alăptează într-o turmă și care condiționează acordarea acestora de o declarație efectuată anterior datei de 1 iulie a anului vizat, fără a lua în considerare vacile care au început să alăpteze ulterior acestei date.
   
      (1)  JO C 49, 18.2.2012